<kommunevåpen, midtstilt>

|  |  |
| --- | --- |
| <namnet på deltakarenadressa til deltakaren> | Unntatt offentlegheit, jf. offl. § 13, jf. fvl. §§ 13 flg. |
|  |
|  | Vår referanse: | Dato: |
|  | (Oppgi referanse ved alle førespurnader)  |  |

**Vedtak: Du får ikkje delta i introduksjonsprogrammet**

Du oppfyller ikkje vilkåra for å delta i introduksjonsprogrammet. <Du har ikkje rett og plikt til å delta i introduksjonsprogrammet. / Kommunen har valt å ikkje tilby deg introduksjonsprogram.>

**Personopplysningar**

Namn:

Personnummer (eventuelt DUF-nummer):

**Grunngivinga for vedtaket**

Integreringslova §§ 8 og 9 beskriv kven som skal delta i introduksjonsprogrammet. Som hovudregel må du

* ha vore mellom 18 og 55 år da du fekk opphaldsløyvet
* ha ein bestemt type opphaldsløyve
* vere busett i kommunen etter avtale med integreringsmyndigheitene eller ha fått eit opphaldsløyve som nemnt i § 9 første ledd bokstav f og g
* ha budd i kommunen i mindre enn to år da kommunen gjorde vedtaket

<I tillegg kan kommunen velje å tilby introduksjonsprogram til tre andre grupper, jf. integreringslova § 8 tredje ledd. Dette gjeld personar som oppfyller krava for å ha rett til introduksjonsprogram, med unntak av eitt av krava under:

* kravet til alder – denne gruppa omfattar personar over 55 år
* kravet til ein bestemt type opphaldsløyve – denne gruppa omfattar familieinnvandrarar til personar med opphaldsløyve som nemnt i integreringslova § 9 første ledd bokstav a til e
* kravet til å vere busett etter avtale med integrasjonsmyndigheitene – denne gruppa omfattar personar som ikkje er busette i kommunen etter avtale med integreringsmyndigheitene>

Du oppfyller ikkje vilkåra for å delta i introduksjonsprogrammet. <Sett inn nærmare grunngiving der både vilkåra for å delta og vurderingane som er gjorde, kjem fram. Tilpass lengda på grunngivingane etter kor omfattande vurderingane som ligg til grunn, er. Vilkår som er oppfylte, kan beskrivast kort, medan vilkår(a) som ikkje er oppfylte, må vere godt beskrivne og grunngitt.>

<I dei tilfella kommunen vurderer om personen kan få tilbod om introduksjonsprogram etter integreringslova § 8 tredje ledd, er det to vurderingar som må komme fram. For det første må kommunen vurdere om personen er i gruppa som kan få tilbod om introduksjonsprogram. Dersom personen oppfyller krava og er i ei av gruppene som kan få tilbod om introduksjonsprogram, må det for det andre komme fram ei grunngiving for kvifor kommunen likevel ikkje vel å tilby personen introduksjonsprogram. Kommunen står fritt til å velje om dei ønsker å tilby introduksjonsprogram eller ikkje, men det må ikkje vere usakleg forskjellsbehandling internt i kommunen.>

Kommunen har vedtatt at du ikkje får delta i introduksjonsprogrammet, jf. integreringslova §§ 8 og 9.

**Du kan klage på dette vedtaket**

Du kan klage på dette vedtaket dersom du meiner det er feil, eller dersom du ikkje er einig, sjå integreringslova § 47. Fristen for å klage er tre veker frå du mottok vedtaket, eller frå du blei gjord kjend med vedtaket, sjå forvaltningslova § 29. I klagen bør du skrive kvifor du er ueinig, og du må skrive under med namnet ditt. Du skal sende klagen til kommunen.

Kommunen vil lese klagen og sjå på saka di på nytt. Kommunen kan endre vedtaket. Dersom kommunen meiner at vedtaket ikkje skal endrast, vil kommunen sende klagen til Statsforvaltaren. Statsforvaltaren vil da vurdere saka di og behandle klagen.

Kommunen har plikt til å gi deg rettleiing om regelverket og korleis du skal klage, dersom du treng det, sjå forvaltningslova § 11. Som hovudregel har du rett til å sjå dokumenta i saka di, jf. forvaltningslova § 18. Du må ta kontakt med kommunen dersom du ønsker å sjå saksdokumenta.

|  |  |
| --- | --- |
| Vennleg helsing |  |
| <namnet på leiaren><tittelen til leiaren> | <namnet på saksbehandlaren><tittelen til saksbehandlaren> |